Lulucuan abah-abah

Lulucuan abah-abah (bahasa Inggris: dad joke) adalah bantuk lulucuan handap rancaknya barupa gulingsiran atawa takun-jawap. Lulucuan abah-abah ulih sapalih urang dimasukakan jua ka dalam anti-lulucuan, marga dasar sangaja diulah kada lucu gasan malucu.

 Ciri-ciri 
Nang kaya macam-macam humor lainnya, lulucuan abah-abah baisi babarapa ciri has saurang, yaitu:

 Dinilai kada lucu hususnya ulih bubuhan nang labih anum
 Maulah pandangarnya kada nyaman atawa sampai supanan
 Hal nang ditawaakan adalah suasana kada lucu/supanannya daripada lulucuannya ngitu saurang (basipat antihumor)

 Cuntuh 
 Babantuk papandiran 
 Udin: "Bah, ulun lapar."
 Abah: "Hai, Lapar! Ulun Abah."

 Abah: "Tadi Abah masuk ka kamar, tagal tilamnya kadada."
 Udin: "Hah, napanya, Bah?"
 Abah: "Imbah Abah cari-cari sakalinya tilamnya tatukup lapik."

 Abah: "Bahari abah sakulahnya di luar nagri."
 Udin: "Wah, bujuran, kah?"
 Abah: "Iih, Abah sakulahnya di SMA swasta."

 Kada babantuk papandiran 
 "Samalam anakku panas, imbah, tuh, aku kumpris. Maka jadi rar."

 Jujuhutan